**Қалай мінажат ету керек?**

**екіншісі**

***«Жаратқан Иеге бағышталған құрбандық үстелінің алдында қолдарын көкке көтеріп, тізерлеп отырған Сүлеймен Жаратқан Иеге арнаған осы мінажаты мен өтініш-тілектерінің бәрін айтып бітірген соң, орнынан тұрды.»***

***(Патшалықтар 3-ж. 8:54)***

Мен өскен үйде Гетсиман бағында мінажат етіп жатқан Исаның суреті болған еді. Бұл кішкентай 5х7 өлшеміндегі, жіңішке күміс жақтаумен қоршалған суретте, үлкен жартастың жанында тізерлеп отырған Исаның қолдары, дәл Дюрер суреттегендей еді.

Кейбір адамдар, бұл мінажат кезінде Исаның қолдары дәл сол суретте бейнеленгендей болғанына сенімді емеспіз деп атап өтуі мүмкін, бірақ мен бір нәрсені нақты айта аламын, тек шын жүректен мойынсұнатын адамдар ғана мінажатта қолдарын біріктіріп: «Менің емес, Сенің еркің орындалсын» деп айта алады.

 Негізінде, Киелі кітапта әртүрлі адамдардың әртүрлі дене күйінде мінажат еткендері айтылған. Кейбіреулер қолдарын көкке көтеріп мінажат етті, бәлкім, Иса да жиі осылай мінажат еткен болар. Кейбір адамдар жерге жатып, беттерін жерге қаратып мінажат еткен. Тағы басқалары тізерлеп мінажат етті. Сүлейменнің мінажатын жазып алған діни қызметкер былай деп жазды: «Жаратқан Иеге бағышталған құрбандық үстелінің алдында қолдарын көкке көтеріп, тізерлеп отырған Сүлеймен Жаратқан Иеге арнаған осы мінажаты мен өтініш-тілектерінің бәрін айтып бітірген соң, орнынан тұрды.» (Патшалықтар 3-жазба 8:54).

Жақып 5:16-да былай делінген: “Сондықтан сауығып кету үшін, жасаған күнәларыңды бір-біріңе айтып мойындап, бір-бірің үшін сиыныңдар! Әділ адамдардың Құдайға сиынуларының күші орасан зор”. Қолдарыңызды біріктіріп, тізе бүгіп, бетіңізді жерге қаратып немесе тағы сондай сияқты басқа бірдеңе істеп мінажат етсеңіз, Құдай сіздің мінажатыңызды көбірек құрметтейтін бола ма? Жоқ, Ол сіздің жүрегіңізге қарайды. Алайда мен, біз патшалардың Патшасы, Құдіреті шексіз Құдайдың алдында тізе бүгіп, мінажатымызда қолымызды жаюдың керемет бір күші бар деп ойлаймын.